ข่าวประชาสัมพันธ์ กรุณาตีพิมพ์โดยทันที

**ประกาศกำหนดการจัดงาน Meat Pro Asia (มีท โปร เอเชีย) เป็นเดือนมกราคม 2565**

**เนื่องจากข้อจำกัดในการเดินทางระหว่างประเทศ**

*31 มีนาคม 2564 – กรุงเทพฯ*

**เพื่อลดผลกระทบจากข้อจำกัดในการเดินทางทั้งภายในและระหว่างประเทศที่กำหนดโดยภาครัฐ งาน Meat Pro Asia (มีท โปร เอเชีย) ซึ่งมีกำหนดการจัดงานในเดือนกันยายน 2564 จึงตัดสินใจปรับแผนการจัดงานใหม่ระหว่าง 12-14 มกราคม 2565 การตัดสินใจครั้งนี้เกิดขึ้นเพื่อเป็นการอำนวยความสะดวกต่อการวางแผนและการเดินทางให้แก่ผู้เข้าร่วมงานโดยเฉพาะอย่างยิ่งในส่วนของการขนส่งเครื่องจักรสำหรับการแปรรูปอาหารและเทคโนโลยีการบรรจุหีบห่อบรรจุภัณฑ์ต่างๆ มาจัดแสดงภายในงาน ซึ่งงาน Meat Pro Asia (มีท โปร เอเชีย) จะยังคงจัดพร้อมกันกับงาน VIV Asia (วิฟ เอเชีย) งานแสดงสินค้าสำหรับอุตสาหกรรมปศุสัตว์และอาหารระดับนานาชาติซึ่งมีการประกาศเลื่อนกำหนดการจัดงานไปยังเดือนมกราคม ปี 2565 เช่นเดียวกัน โดยทั้งสองงานจะจัดแสดงที่ศูนย์แสดงสินค้าและการประชุม อิมแพ็ค เมืองทองธานี ยิ่งไปกว่านั้นทางผู้จัดมีการวางแผนการจัดกิจกรรมผ่านทางระบบดิจิทัล เพื่อเป็นการกระตุ้นตลาด เจรจาจับคู่ธุรกิจ และแลกเปลี่ยนความรู้ ซึ่งจะจัดขึ้นในเดือนกันยายนนี้**

ในฐานะผู้นำด้านการจัดงานแสดงสินค้านานาชาติสำหรับอุตสาหกรรมการผลิตโปรตีนจากสัตว์ในเอเชีย งาน Meat Pro Asia (มีท โปร เอเชีย) ควบคู่กับงาน VIV Asia (วิฟ เอเชีย) นับเป็นประตูที่เปิดโอกาสในการเข้ามาทำธุรกิจภายในภูมิภาคได้อย่างมีประสิทธิภาพ ซึ่งการตัดสินใจในการเลื่อนกำหนดการจัดงานสำหรับทั้งสองงาน เป็นวันที่ 12 – 14 มกราคม 2565 เป็นผลมาจากการประกาศจากกระทรวงการท่องเที่ยวและกีฬาที่ได้กำหนดแผนการเปิดประเทศรับนักท่องเที่ยว โดยแบ่งช่วงเป็น 4 ระยะเพื่อการเปิดประเทศต้อนรับการเดินทางของชาวต่างชาติเต็มรูปแบบในปี 2565 นี้

“แม้ว่าผู้มีส่วนเกี่ยวข้องทุกภาคส่วนจะใช้ความพยายามอย่างเต็มความสามารถในการเอาชนะการแพร่ระบาด แต่การเดินทางระหว่างประเทศยังคงไม่กลับสู่สภาวะปกติ จึงทำให้การวางแผนจัดงานในเดือนกันยายน สำหรับงาน Meat Pro Asia นั้นเป็นไปได้ยาก ซึ่งการกำหนดวัดจัดงานครั้งใหม่จะส่งผลดีต่อทุกฝ่าย การแจกจ่ายวัคซีนจะครอบคลุมมากยิ่งขึ้น ทำให้ผู้ที่จะเดินทางมาร่วมงานมีเวลามากพอในการเตรียมความพร้อมในการเดินทาง” คุณ Stephan Buurma คณะกรรมการผู้บริหาร บริษัท Messe Frankfurt Group และ กรรมการผู้จัดการสำนักงานใหญ่ประจำภูมิภาคเอเชีย กล่าว

เหตุผลหลักที่ทางผู้จัดงานเลื่อนกำหนดการไปเป็นปี 2565 นั้น เกิดจากความตั้งใจที่แน่วแน่ที่จะนำเสนอเวทีเจรจาธุรกิจระดับนานาชาติใจกลางกรุงเทพฯ อย่างแท้จริงให้แก่ลูกค้า พร้อมมอบโอกาสให้ผู้ที่มีส่วนเกี่ยวข้องที่เดินทางมาจากทั่วโลกเพื่อร่วมเป็นส่วนหนึ่งของงาน อันก่อให้เกิดการกระตุ้นเศรษฐกิจอย่างแท้จริงตลอดระยะเวลา 3 วันของการจัดงานทั้ง Meat Pro Asia และ VIV Asia

“ต้องขอขอบคุณความร่วมมือของพันธมิตรของเรา ที่ทำให้เราสามารถเลือกช่วงเวลาการจัดงานที่เหมาะสมอย่างยิ่งสำหรับงาน Meat Pro Asia ในปี 2565 ผู้ประกอบการและผู้เข้าร่วมงานทุกท่านจะสามารถเข้าร่วมงานแสดงสินค้าอย่างปลอดภัยและมีประสิทธิภาพสูงสุดการจากเลื่อนกำหนดการจัดงานในครั้งนี้” คุณปนัดดา ก๋งม้า ผู้อำนวยการสายงานธุรกิจเกษตร-ปศุสัตว์และฝ่ายปฏิบัติการ บริษัท วีเอ็นยู เอเชีย แปซิฟิค กล่าวเสริม

**งานในรูปแบบออนไลน์ที่จะจัดขึ้นก่อนงานรูปแบบปกติ**

ก่อนการมาถึงของงานแสดงสินค้าในรูปแบบปกติในเดือนมกราคม ปี 2565 งาน Meat Pro Asia จะถูกจัดขึ้นในรูปแบบออนไลน์ช่วงเดือนกันยายน ปี 2564 โดยจัดขึ้นร่วมกันกับงาน VIV Asia เพื่อเปิดโอกาสในการนำเสนอสินค้าให้แก่ผู้ประกอบการและเป็นแหล่งจัดหาสินค้าที่ครบวงจรให้แก่ผู้ซื้อรายสำคัญจากทั่วเอเชีย นอกจากนั้นมีการแลกเปลี่ยนความรู้ และกิจกรรมสร้างเครือข่ายธุรกิจที่สามารถทำได้ผ่านบนแพลตฟอร์มออนไลน์ รายละเอียดเพิ่มเติมมีการประกาศตามมาในภายหลัง

งานจัดแสดงสินค้าครั้งแรกของ Meat Pro Asia จะถูกจัดขึ้นในวันที่ 12 - 14 มกราคม 2565 ควบคู่กับงาน VIV Asia ซึ่งงานทั้งคู่ถูกคาดการณ์ว่าจะมีผู้ประกอบการเข้าร่วมกว่า 1,500 ราย ตั้งแต่ผู้ผลิตอุปกรณ์และผู้จัดจำหน่าย รวมถึงผู้เข้าร่วมงาน ผู้เชี่ยวชาญ และผู้ซื้อรายสำคัญจากทั่วโลกกว่า 50,000 ราย

งาน Meat Pro Asia ถูกจัดขึ้นจากความร่วมมือระหว่าง บริษัท Messe Frankfurt (HK) Ltd. และบริษัท วีเอ็นยู เอเชีย แปซิฟิค สำหรับข้อมูลเพิ่มเติม โปรดเยี่ยมชม [www.meatpro-asia.com](http://www.meatpro-asia.com) สอบถามเพิ่มเติมที่ อีเมล [meatproasia@vnuasiapacific.com](mailto:meatproasia@vnuasiapacific.com) หรือติดต่อ [meatproasia@china.messefrankfurt.com](mailto:meatproasia@china.messefrankfurt.com) , [meatexpo@china.messefrankfurt.com](mailto:meatexpo@china.messefrankfurt.com)

------------------------------------------------------------------------------------------------------------------------------------------

**เกี่ยวกับ บริษัท Messe Frankfurt**

กลุ่มบริษัท Messe Frankfurt นั้นเป็นหนึ่งในผู้จัดแสดงงานและงานประชุมที่ใหญ่ที่สุดในโลกพร้อมด้วยพื้นที่จัดแสดงงานของตนเอง ซึ่งมีพนักงานมากกว่า 2,500 ภายใต้ทั้ง 30 บริษัทลูก และได้มียอดขายประจำปี 2020 อยู่ที่มูลค่าราว 250 ล้านยูโร หลังทำสถิติได้ที่ 738 ล้านยูโรในปีก่อนหน้านั้น กลุ่มบริษัท Messe Frankfurt นั้นเป็นผู้จัดงานแสดงสินค้าด้านเทคโนโลยีและการผลิตชั้นนำของโลกอย่าง งาน IFFA ที่เป็นผู้นำในงานจัดแสดงสินค้านานาชาติในด้านการแปรรูป, บรรจุภัณฑ์, และการจำหน่ายในอุตสาหกรรมเนื้อสัตว์ IFFA ถูกจัดขึ้นทุก 3 ปีที่เมืองแฟรงก์เฟิร์ต ประเทศเยอรมัน ซึ่งงานครั้งต่อไปจะถูกจัดขึ้นในวันที่ 14 - 19 พฤษภาคม 2565 ศึกษาข้อมูลเพิ่มเติมได้ที่ www.iffa.com สำหรับข้อมูลโปรไฟล์งานระดับโลกของ Messe Frankfurt สามารถดูได้ที่ www.food-technologies.messefrankfurt.com สำหรับข้อมูลเกี่ยวกับ Messe Frankfurt โปรดเยี่ยมชม www.messefrankfurt.com

**เกี่ยวกับ วีเอ็นยู กรุ๊ป**

VNU Group เป็นบริษัทจัดนิทรรศการที่มีการดำเนินการอยู่ทั่วโลก มีสำนักงานอยู่ที่เมืองอูเทร็คท์ (วีเอ็นยู ยุโรป) นครเซี่ยงไฮ้ (วีเอ็นยู เอเชีย) และ กรุงเทพฯ (วีเอ็นยู เอเชีย แปซิฟิค) ซึ่ง VNU Group เป็นส่วนหนึ่งของบริษัท Royal Dutch Jaarbeurs และดำเนินธุรกิจการจัดนิทรรศการระหว่างประเทศและนอกประเทศเนเธอร์แลนด์ โดยแต่ละสำนักงานของวีเอ็นยูฯ จะดำเนินกิจกรรมด้านการจัดงานแสดงสินค้าและการประชุมด้วยความเป็นมืออาชีพในแต่ละตลาดและอุตสาหกรรมเฉพาะด้านต่าง ๆ โดยมีนิทรรศการด้านอาหารและปศุสัตว์เป็นธุรกิจหลักของทั้งสามสำนักงานแต่ละภูมิภาค นอกจากนี้ VNU Group ยังมีกิจกรรมหลักด้านอื่น ๆ อาทิ เทคโนโลยี ไลฟ์สไตล์ การก่อสร้าง วิทยาศาสตร์ ชีววิทยาศาสตร์ และเทคโนโลยีชีวภาพ สำหรับข้อมูลเพิ่มเติมกรุณาเยี่ยมชม www.vnuasiapacific.com และ www.vnueurope.com